Diari Oficial de la Generalitat Valenciana


Sumari del DOGV 6674, del 20-12-2011 (2011/12195)

ORDE 10/2011, de 12 de desembre, de la consellera d'Agricultura, Pesca, Alimentació i Aigua, per la qual s'establixen vedes temporals per a determinades modalitats pesqueres en part del litoral de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/12/12/10/dof/vci/html**

### Dades del document

Número de DOGV
:   6674

Data del DOGV
:   20-12-2011

Secció del DOGV
:   I. DISPOSICIONS GENERALS

Número del document
:   2011/12513


Data del document
:   12-12-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * temporada de pesca
    * xarxa de pesca
    * legislació
    * indústria pesquera
    * regulació de la pesca

ORDE 10/2011, de 12 de desembre, de la consellera d'Agricultura, Pesca, Alimentació i Aigua, per la qual s'establixen vedes temporals per a determinades modalitats pesqueres en part del litoral de la Comunitat Valenciana. [2011/12587]  
En el Reglament (CE) número 1967/2006, del Consell, de 21 de desembre de 2006, relatiu a les mesures de gestió per a l'explotació sostenible dels recursos pesquers al mar Mediterrani i pel qual es modifica el Reglament (CE) número 2847/1993 i es deroga el Reglament (CE) número 1626/1994, es fixa com a objectiu principal establir un marc de gestió eficaç per a la protecció estricta de determinades espècies marines, així com la conservació dels hàbitats naturals i la fauna i flota silvestres.  
En l'Orde ARM/143/2010, de 25 de gener, s'establix un Pla Integral de Gestió per a la conservació dels recursos pesquers en el Mediterrani (BOE núm. 27, d'1 de febrer de 2010) per al període 2010-2012, com a continuació del pla anterior de gestió establit per mitjà de l'Orde APA/254/2008.  
En l'article 49.17 de l'Estatut d'Autonomia de la Comunitat Valenciana s'atribuïx a la Generalitat la competència exclusiva en matèria de pesca en aigües interiors, i en l'article 50.7 s'establix que, en el marc de la legislació de l'Estat i, si és el cas, en els termes que s'hi establisquen, correspon a la Generalitat el desplegament legislatiu i l'execució en la matèria d'ordenació del sector pesquer.  
La pesca constituïx una activitat estratègica per al manteniment de l'activitat econòmica i social de les zones costaneres de la nostra comunitat. Per això, és necessari afrontar el repte d'establir i mantindre un equilibri sostenible i econòmicament viable entre la conservació dels recursos i la seua explotació.  
En l'article 9 de la Llei 9/1998, de 15 de desembre, de Pesca Marítima de la Comunitat Valenciana, es consideren accions prioritàries les accions destinades a la protecció dels recursos pesquers, entre les quals les de paralització temporal de l'activitat dels barcos de pesca.  
Vista la proposta del secretari autonòmic d'Agricultura, Pesca, Alimentació i Aigua,  
  
ORDENE  
  
Primer. Objecte  
Esta orde té per objecte establir una veda temporal per a la pesca de les modalitats d'encerclament, arrossegament de fons, arts menors i palangre de fons en part del litoral de la Comunitat Valenciana, en les zones i dates que es determinen en l'apartat següent.  
  
Segon. Zones de veda  
1. Queda prohibida la pesca d'encerclament als barcos espanyols en les aigües interiors de les següents zones marítimes durant les dates que s'indica:  
a) Zona compresa entre el paral·lel situat en latitud 40º 31,45'nord i el paral·lel d'Almenara, en latitud 39º 44,40'nord, des del dia 1 fins al dia 31 de gener de 2012, els dos inclosos, i des del dia 1 fins al 31 de desembre de 2012, els dos inclosos.  
b) Zona compresa entre el paral·lel d'Almenara, en latitud 39º 44,40'nord, i la demora de 120º traçada des del punt de latitud 37º 50,90'nord i longitud 00º 45,70'oest, entre l'1 i el 31 de gener de 2012, els dos inclosos, i entre el 16 i el 31 de desembre de 2012, els dos inclosos.  
2. Queda prohibida la pesca d'arrossegament de fons als barcos espanyols en les aigües interiors de les següents zones marítimes durant les dates que s'indica:  
a) Zona compresa entre el paral·lel de latitud 40º 31,45'nord i el paral·lel en latitud 39º 44,40'nord, des del dia 1 de juliol fins al 31 d'agost de 2012, els dos inclosos.  
b) Zona compresa entre el paral·lel de latitud 39º 44,40'nord i el paral·lel en latitud 39º 21,50'nord, des del dia 16 de juliol fins al 15 de setembre de 2012, els dos inclosos.  
c) Zona compresa entre el paral·lel en latitud 39º 21,50'nord i el paral·lel del cap de la Nau en situació 38º 44,00'de latitud nord, entre el 16 de gener i el 15 de febrer de 2012, els dos inclosos, i de l'1 al 30 de setembre de 2012, els dos inclosos.  
d) Zona compresa entre el paral·lel del cap de la Nau en situació 38º 44,00'de latitud nord i la demora de 130º traçada des de la punta de l'Escaleta en situació 38º 31,64'de latitud nord i longitud 00º 05,47'oest, des del dia 1 fins al 31 d'octubre de 2012, els dos inclosos.  
  
e) Zona compresa entre la demora de 130º traçada des de la punta de l'Escaleta en situació 38º 31,64'de latitud nord i longitud 00º 05,47'oest i la demora de 145º traçada des del punt de latitud 38º 28,17'nord i longitud 00º 19,75'oest, des del dia 1 fins al 31 de juliol de 2012, els dos inclosos.  
f) Zona compresa entre la demora de 145º traçada des del punt de latitud 38º 28,17'nord i longitud 00º 19,75'oest i la demora de 120º traçada des del punt de latitud 37º 50,90'nord i longitud 00º 45,70'oest, des de l'1 fins al 30 de setembre de 2012, els dos inclosos.  
3. Queda prohibida la pesca d'arts menors i palangre de fons als barcos espanyols en les aigües interiors de les següents zones marítimes durant les dates que s'indica:  
a) Zona compresa entre el paral·lel d'Almenara, en latitud 39º 44,40'nord, i el paral·lel en latitud 39º 21,50'nord, des del dia 1 fins al 31 d'octubre de 2012, els dos inclosos.  
b) Zona compresa entre el paral·lel en latitud 39º 21,50'nord i el paral·lel de la desembocadura del riu Molinell en situació 38º 53,14'de latitud nord, des del dia 1 fins al 30 de setembre de 2012, els dos inclosos.  
c) Zona compresa entre el paral·lel de la desembocadura del riu Molinell en situació 38º 53,14'de latitud nord i la demora de 120º traçada des del punt de latitud 37º 50,90'nord i longitud 00º 45,70'oest, des de l'1 fins al 31 d'octubre de 2012, els dos inclosos.  
  
Tercer. Infraccions i sancions  
L'incompliment d'esta norma serà sancionat d'acord amb les disposicions de la Llei 2/1994, de 18 d'abril, de la Generalitat, sobre Defensa dels Recursos Pesquers.  
  
Quart  
Es faculta la Secretaria Autonòmica d'Agricultura, Pesca, Alimentació i Aigua, competent en matèria de pesca marítima, perquè emeta els actes, les resolucions i les instruccions que siguen necessaris per a l'aplicació d'esta orde.  
  
Contra esta resolució, que posa fi a la via administrativa, es pot interposar potestativament un recurs de reposició davant de la consellera d'Agricultura, Pesca, Alimentació i Aigua, en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
  
  
València, 12 de desembre de 2011  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA


Còpia Permalink ELI